**ÜHTNE VALIMISNÄDAL**

Valimiste periood koondub ühte nädalasse:

* Esmaspäevast laupäevani saab hääletada nii pabersedeliga jaoskonnas kui ka elektrooniliselt.
* Pühapäevasel valimispäeval toimub ainult pabersedeliga hääletamine. Uuendusena saab valija pühapäeval jaoskonnas pabersedeliga hääletades oma e-hääle veel ära muuta.
* Esmaspäevast kuni neljapäevani on igas vallas ja linnas avatud vähemalt üks valimisjaoskond, kus saab hääletada väljaspool oma elukohajärgset valimisringkonda.
* Reedel, laupäeval ja pühapäeval saab hääletada ainult oma elukohajärgses valimisringkonnas.
* Kodus hääletamine toimub valimisnädala reedest pühapäevani. Taotlust selleks saab esitada telefoni teel reedel ja laupäeval kell 12-20 ning pühapäeval kell 9-14.

|  |  |  |  |  |  |  |
| --- | --- | --- | --- | --- | --- | --- |
| **E****11.10** | **T****12.10** | **K****13.10** | **N****14.10** | **R****15.10** | **L****16.10** | **P****17.10.2021** |
| **EELHÄÄLETAMINE** | **VALIMISPÄEV** |
| **Keskuste jaoskondades hääletamine12.00 – 20.00** | **Kõikides jaoskondades hääletamine12.00 – 20.00**  | **Kõikides jaoskondades hääletamine9.00 – 20.00** |
| **Elektrooniline hääletamineE 9.00 … … L 20.00** |
| **Asukohas hääletamine9.00 – 20.00** | **Kodus hääletamine9.00 – 20.00** |

**PAINDLIK JAOSKONNAVALIK**

Kohalikel valimistel saab valija nüüdsest oma valimisringkonna piires hääletamas käia endale sobivaimas jaoskonnas. Selle võimaluse tagab **elektrooniline valijate nimekiri**, mis asendab seni jaoskondades kasutusel olnud pabernimekirjad.

Ringkonna hääletusruumide asukohad on kirjas **valimiste teabelehel**, veebilehel **valimised.ee** ja teavet saab ka **valimiste infotelefonilt tel 631 6633.**

**JAOSKONNAS**

1. Valija tuvastatakse isikut tõendava dokumendi (ID-kaart, pass, juhiluba) alusel.
2. Seejärel teeb jaoskonnatöötaja arvutis elektroonilisse valijate nimekirja märke valijale hääletamissedeli väljastamise kohta.
3. Valija saab hääletamissedeli kätte paberile antud allkirja vastu. Selleks on jaoskondades eraldi allkirjalehed.
4. Valija läheb valimiskabiini, kus kirjutab sedelile meelepärase kandidaadi numbri.
5. Enne kokkumurtud sedeli valimiskasti laskmist vajutab jaoskonnatöötaja selle välisküljele pitsatijäljendi.

**VALIMISTE TEABELEHT**

* Igale aadressile, kus elab kas või üks hääleõiguslik inimene, saadab siseministeerium hiljemalt oktoobri esimesel nädalal valimiste teabelehe. Kes on teinud eesti.ee-s vastava märke, saavad selle info e-kirjaga.
* Valimiste teabelehel on kirjas **üldine info valimisõigusest** ja märgitud kõigi **hääletamisruumide asukohad** vallas või linnas.
* Valimiste teabeleht asendab sellest aastast valijakaardi. Kumbki neist **pole seotud valimisõigusega**.

**VALIMISÕIGUS**

Kohalike omavalitsuste valimistel on hääletamisõigus **vähemalt 16-aastasel** valijal, kelle **elukoha aadress** on **rahvastikuregistrisse** kantud.

Lisaks Eesti kodanikele saavad kohalikel valimistel hääletada

* Eestis elavad muu Euroopa Liidu liikmesriigi kodanikud,
* Eestis püsivalt elavad välisriigi kodanikud,
* Eestis püsivalt elavad kodakondsuseta isikud.

**POLIITILINE AGITATSIOON**

* Sellest aastast on **poliitiline välireklaam lubatud kogu valimisperioodi ajal**.
* **Poliitilist selgitustööd** tohib teha ka **valimispäeval**.
* Vaid **hääletamisruumis** sees peab olema tagatud **valimisrahu**.

**E-HÄÄLETAMINE**

* E-hääletada saab **arvutis**, sisestades ID-kaardi **ID-kaardi lugejasse** või **arvuti** ja **mobiil-ID** abil.
* Turvaliseks ja sujuvaks e-hääletamiseks **kontrolli** eelnevalt oma ID-kaardi tarkvara, arvuti operatsioonisüsteemi ja viirusetõrjetarkvara **uuendusi**.
* NB! 30 minuti jooksul pärast hääletamist on võimalus oma **e-hääle kohalejõudmist** **kontrollida nutiseadme** (nutitelefon, tahvelarvuti) abil.

**KOROONAVIIRUS**

Kardetavasti tuleb sügiselgi arvestada viiruse levikust tingitud piirangutega.

Seepärast:

* kanna hääletusruumis **maski**,
* **hoia** teistega **vahet**,
* **desinfitseeri** käsi,
* võimalusel **luba** **eakad** järjekorras **ette**,
* võimalusel käi jaoskonnas **enne valimispäeva**.